At Yir
Meksa
Tullist
Agadir i d-iḥebsen illel ur yelli
meẓẓi, yecba lḥiḍ akken yuli, iseggem, yaedel, yessa fella-s
leḥcic d tadliwin. Ddawa-s
yella wasif, igezzem-d iḥerqan, yettawi
abrid-is Yer yillel, yesgunfuy din. Agama yebna tiɣaltin.
Iḥemmalen nejṛen iberdan i yiɣezṛan
almi uɣalen amzun d dduḥ ideg gnen waman.
Ma tewwiḍ abrid d asawen, ad tafeḍ taddart tsenned ɣer tiɣilt;
anida ur d as-ittcuḥḥu ara uqebli yal
tikelt ideg ara d isuḍ fella-s. Ixxamen
myeḥnacen amzun yenɣaten usemmiḍ,
msennaden wa ɣer wa am yiguza n waḍil. D
ayen yecban lekdeb ! Agama yessureg-d akk ayen yekseb d cbaḥa ɣef
umḍiq-nni.
Dinna
i seeddaɣ anebdu iɛeddan, ɣer yiwen umdakel-iw.
Axxam-is iqubel adrar am lemri. Yal mi ara beddeɣ ɣer usfaylu,
ad waliɣ yal d tizegzewt d isegla yernan sser i wedrar. Adrar igna
s tbardatin; yal yiwet sani t-ttawi, sani tessufuɣ.
Abeḥri-nni azedgan, i d-yettasen seg yillel, akken ara k-ikcem
ɣer turin ad tḥulfuḍ s tudert tegra-k irebbi...
Illel
ur yebeid ara ɣef uxxam ideg ttiliɣ, ɣas
akken iberdan ḍeyqen sufuɣen akk. Mi ara tawḍeḍ ɣer yiri n
yillel ad tafeḍ yeččur d iẓra ilegaɣanen, itecḍen, yeḥfan
seg lemwaǧi i ten-id-yettẓurun yal ass. D
asawen mi ara d-tmuqleḍ d agadir ara
k-id-imagren. Amḍiq-agi isem-is : « At Yir
Meksa ! » Gan-as isem-a ɣef ubaxix i d-yeḍṛan deg-s aṭas aya
...Aberrani ara d-yerzun ɣer Wat Yir Meksa d tamsalt tamezwarut iɣef
ara yesteqsi : Amek almi s gan isem am wa ?
Ttalsen-tt-id
wid yesnen tadyant, ɣef yiwet n tallit akken-nni ideg i tedder
taddart-agi ddaw leɛnaya n yiwen n ccix n lǧamee,
i d-yesbedd Ucertuḥ di tallit-is akken yexdem akk i tuddar n
Yiqbayliyen yebɣan ad idirent ddaw leɛnaya
d tṣunḍa-ines. Yerna ad ddarin tacḍaṭ
n Dday. Ccix-a yeweeṛ, d ssem, yessexdam
ula d iɣil d wuzzal mi ara yeffeɣ walbɛeḍ i leɛṣem-ines. D
netta i isedduyen timsal di tejmaɛt ama d taɛerfit neɣ d tadamsa,
d wayen nniḍen yal cci s ccreɛ n Ṛebbi
ara yeddu, amdan ur yesɛi awal sdat ccreɛ n yigenni...
Yussa-d
ccix-a si tmurt taberranit. Yeɣra leqran d
tcerɛit : tussna n tdeyyanit, di tmurt n
Maṣar. Asmi yessaweḍ d limam, yemmed di tmusni, ceyɛen-t-id
am netta am wiyaḍ i d-yusan ɣer tmurt n Yiqbayliyen
ad caxen di temsal-agi n tineslemt, xas ulamma tamurt tella ur txus
ara deg yimsnawen.
Ccix-agi,
ihi, ur iqebbel i yiwen ad yeddu wer laqwanen n Ṛebbi i s
yettamen. Ayen nniḍen ɣuṛ-s ur yesei ara azal.
Ulac acu i izemren ad yekk nnig lqanun n tcerɛit i d-yefka wucbiḥ
ameqran, akken yeqqar. Ur icuḥ ara ula ɣef yiman-is akken kan ad
sen-d-ibeggen i wiyaḍ ur yelli d win
yessurufen neɣ d win iqebblen lexṣas d
tuccḍa akken bɣun
ilin. Yezmer tikwal, ad yeqqen tiṭ-is ɣef
kra n temsal, ala ɣef temsalt n tayri; ula d isem-is mi d as-isla,
ad irekkem seg wurrif, yettemeuqu seg-s.
Limmer ahat seg wid iḥemmlen i yella, neɣ seg wid iwulfen
sebganen-d iḥulfan-nsen, ttaken lebɣi d wazal i
wayen i s ttḥulfun, ur tefren, ur ttetḥin s tayri, tilli ur
yettili ara akka. Tilli
urrif, dɣel d karuh
ur ttacaren ara ul-is. Maca ul-is yuli-t
wadal, yedɣel, ala s tebrek n tiṭ i yessikid ɣer wid yeččuren
d neyya am akken i yeččuren d asaɣur,
wid yezgan ttexnunusen deg waluḍ, ḥfan deg yiḥerqan
yesseknef yiṭij, ideg ithemmej ddunit yal
ass, almi ur d-teǧǧi deg-sen ala iziɣer-nni ineṭḍen di
tbuḥcict, yettṣubbu yettali. Γuṛ-s imesdurar d lmal,
yettakken lebɣi i win i ten-yezzuɣuren, yettawin lewhi s wallen
mara yeskɛeɛrir fella-sen, imi fat, neyya mazal-itt deg-sen. D
ayenni i d-yiwwin ccix ɣer taddart-nni, am wid yefkan
anzi ɣur-s « yetkellixen medden s laxert !», yufa
abrid d wanida ara icax akken i s-yehwa...
At
taddart ttidiren s wayen i sen-d-ifka wass-nsen, teddun kan akken
yella lḥal, ayen i sen-d-tefka tudert ad
t-magren xas s ifassen d ilmawen. Yeẓra, ccix n lǧǧamee,
ur llin d wid ur nessin d acu-tt tayri, maca, netta ɣur-s tayri n
tidett, d tin yellan ger wemdan d Rebbi-is.
Tagi ur tt-ssinen , ur tt-ttissinen. Γur-s
ttemlilin akken ttemlilin lehwayec di teẓgi.
Ikerh-iten d qeḍran mi ara ten-ittwali
amek ittḥsisen i cahwat ur nesei lmeɛna i
d-itekken seg-sen, neɣ ma ara isel i yemɣaṛen d yilmeẓyen
di tejmeet ttmeslayen, ttawin-d isefra ɣef
tuẓuft d iḥulfan n tayri, isefra n imeksawen, d tmucuha d
yettmeslayen ɣef wannect-nni, wala ad ẓẓallen. Ayenni yakk
ittwali-t d tiquḥbent i yessufuɣen
ɣer lkaf d tmes n Jahennama. D ayen i t-id-isɣunfuyen,
d ayen i irennun i wedrar-nni n tismin d lkeṛh
yellan deg-s, i yesmentagen ajajiḥ n wurfan yuɣen di tfekka-s,
asif-nni n Lkuter yellan di lǧennet ur t-isexsay ara.
Ayen
i la t-ineqqen ugar, d ayen yebɣa i yiman-is ur t-id-iṣaḥ
ara, i yettagi i wiyaḍ, d ayen i d as-d-tessutur
tfekka-s i yebɣa ad yesfeḍ ɣer wiyaḍ. Ahat d
ayen yellan deg-s n lɛib i yettwali di medden, wi yeẓran ?
Yebɣa ad yeḥres wiyaḍ akken ad t-eiwnen
ur iteččeḍ ara, ur ixeddem ara ayen i t-id-yeččan si daxel,
yeqqaṛ « ur illaq ara tulawin ad fɣent seg uxxam,
ttwaxdament i wexxam d dderya, ayen nniḍen d cɣel n urgaz...»
Yebɣa yiwet n tikkelt ad sen-ikkes ula d tala ! Ccix yugad i ixeddem
limmer ad iwali tameṭṭut di beṛṛa weḥd-s. Mara ɛeddint
tullas ɣer tala ggarent-d wallen-is seg wakken tafekka-s teknef si
daxel, sakin ad yekker ad ixezzu irennu
deg-sent. Tameṭṭut ɣuṛ-s d cciṭan, tella kan akken
ad tkellex i wergaz, ad s-tesseɛreq abrid n
ṣwab ad t-tawi yid-s ɣer tmes n Jaennama.
Γef wannect-a i yebna yakk uxxemmem-is. Akka
i s-slemden lecyax-is di Maṣer. Γef
wannect-a i tebna ddunit. Si Adem d Ḥewwa akka; d nettat
i t-id-yessufɣen si Lǧennet
m leqwas. Ayen akk yeenan tafekka, ladɣa tin n tmeṭṭut,
inexz-itt, yaxza-tt ɣuṛ-s ur iqerreb.
S nnig tmuɣli-yagi i s ittwalli tudert, ccix
ur yettaṭṭaf ara urfan. Ittcuddu-tt ula anda tban i medden
teyser, iḥerres iman-is ula ɣef temsal ur neswi. Dayen
yesseḍesayen tikwal ad taddart, ladɣa
tilmeẓyin d yelmeẓyen, sɛant d tireṣṣilt di yal tikelt ma
ara ten-id-yawi webrid sdat n lǧamee netta
akken nniḍen ur sen-yekmi ara. Ma yella d imɣaṛen yettilin di
lǧǧamee, yal mi ara d fɣen qqaṛen :«
Awahv! Ccix-agi-nneɣ
iḥṛes timsal, yeṭṭef-itt-id
si ẓmik, yiwwas ad tt-ijbed ad teqqerṣ ! ». Nutni
iɣeblan-nsen ur yelli d ayen ara yefru ccix s tẓallit d ddkir n
yal ass... Akken qqaren : Taẓallit ur tesseččay
ara aɣrum. Wwet iɣil-ik a bu
yiɣil !
Γef
wakken i d-ttalsen : yiwet n tikelt, seg wurfan, cwiṭ i t-yeffiɣ
leeqel. Sawlen-as-d, akken yiwwas, ad iwali
yiwet n tmeṭṭut tuḍen, yiwen ur iẓri acu i tt-yuɣen. Ulac
sani ur tt-iwwin ara tugi ad tawi iri. Yegra-d usirem aneggaru,
ceyɛen ɣer ccix, ahat d netta ara s-d-yafen ddwa n
ḥellu, imi yegza timusniwin ur gzin nutni ! Ccix yewwi
abrid, ddac ddac, almi yiwweḍ s axxam n iɛerḍiyen d
yineɣrimen. Akken kan ara yekcem s afrag n
uxxam-nni, yaf din arrac, deg usarag,
tturaren. Ttmuqulen yiwet n teydit tettarew din ɣef yiri n webrid.
Akken i tt-iwala ccix, yedduqqes, ibeddel wudem-is ṣṣifa,
tuli-t-is tezweɣ, din din tuɣal d tewreɣ, yessetḥa
seg wayen iwala, neɣ yexleɛ, ur yeẓri yiwen d acu i t-yuɣen
imiren, dɣa yuẓa ad iẓer ugar acu akka, yufa arrac zzin ɣef
teydit-nni am umeqyas, ḥeddṛen i yiḍan imecṭaḥ mi
d-ttlalen amzun d ttefaḥ i d-iɣellin: « yiwen, sin, tlata...» i
ḥettben iḍan i d yettlalen, dɣa treḍqen
d taḍsa. Argaz amcum bu qendur acebḥan,
bu tcacit ɣef uqaṛu, yerfa, irkeb-it umeskun ur yeẓri acu ara
ixedem, awal si zeef yugi ad yali. Din din, s teekkazt yellan deg
ufus-is, yeɣli ɣef warrac-nni almi zgezwen, yal wa sani i t-iwwet,
dɣa arrac-nni msarwalen, yal wa sani yerra. Ccix yegra-d netta d
teydit-nni d yiḍan aken i d-iḍallen ɣer
ddunit. Ccix yerfa ugar, ayen i d-yeqqimen di
tɛekkazt yerẓa ɣef warrac-nni,
ikemmel-it ɣef teydit tameɣbunt
! Yekkat-itt nettat tettinẓi, tekker ad terwel tezzuɣer mm-is, am
tqeṭṭṭiṭ n weksum, yexnunes deg yidammen
d uɣebbar, mi tt-iwala akken nernnan wurfan ugar, dɣa, yewwet-itt
s iqejjiren, yerza-tt, teɣli tmeɣbunt, yebda yettnegiz ɣef
ueebbuḍ-is, ɣef waraw-is, iḥerrem-iten
ula ad walin tafat n ddunit, aqjun anegaru i
d-ilulen, yekkes-as ccix amcum
tamaẓagt n yemma-s i izemren ad-as-d-tefk
tudert, inɣaten akken i d-frurxen, d ileqqaqen, allen qnent. Imir
yemḍeṛkal am win yeffeɣ
leɛqel, yerwel s isuraf n win yenɣan, yerwel ɣer lǧamee,
yettu ula d ayen i t-id-yewwin...fɣen-d akk
medden ɣer usarag, wehmen d acu akka yuɣen ccix....
Ttalsen-d daɣen, yiwet n tikelt dɣa
d taneggarut fella-s.
Yiwet n tmeddit deg waggur n remḍan, ccix yiwwi abrid n lexla akken
ad yeseeddi lweqt, iteddu, tteṣbiḥ deg ufus, yeqaṛ-d leqṛan,
yettxemmim acu ara sen-d-iwwet tameddit-nni, i yimẓulla, akken ad
yer at taddart s abrid n ṣwab! Iteddu di teẓgi yettu iman-is
almi it-iḥuza yiḍ deg wubrid, yemekta-d belli ilaq ad yuɣal ɣer
taddart akken a d-yedden, ma yella yezgel tudnna at taddart ad qqimen
i laẓ, ur tetten ara ma yella ur sen-d-yeddin ara!
Nnig
ugadir, anda tyuɣ lḥal, asigna yettheggi akken ad yeẓmi iman-is,
a d-iseqqi tamurt s lesrar-is, yeqbeṛ ur yezmir ara ad yernu nnig
wayen, am win yeṭṭef ubeṛṛiḍ, ur yeṛǧi ara aṭṭas
almi d-yeqeṛs igenni ɣef lqaea; lahwa d waḍu yettseffir, rɛud
yettseqsiq. Deg yiwet n tikkelt yeɣli-d igenni ɣef tmurt. Ccix ur
yebɣi ara ad yebzeg, dɣa yerfed aqendduṛ-is almi d tigecrar,
yeṭṭef-it s ifassen-is amar ad s-yaɣ aḍar ad t-yeɣḍel,
yerna ad iɣiwel tikli. Yettazal yettnadi anida ara yeddari, segmi
kan ara tezri lahwa. Itezzi yefus zelmeḍ almi i wala yiwen n
ueecciw yedduri s tjuṛ, yeweaṛ akken ad tiwali yiwen. Yuzzel s
lfeṛeḥ ad yekcem amzun tiwwura n lǧǧent i iwala. Yiwweḍ ɣer
din yedardeb ar daxel kan akken amzun d axxam-is. Akken yekcem yufa
yiwen n ilemẓi netta tlemẓit daxel-nni ddurin, yesduqqes-iten
ccix, akken i ten-iwala yefhem ixedmen dinna ur yelli d ayen yebɣa
natta, ur yelli d ayen ara yeqbel ccreɛ n igenni wala win n laqaɛa,.
Yufaten ttemsudanen, ccix am win it-yewweten s ujenwi.
It-iɣaḍen mačči d takeffart n remḍan, ala! segmi ttemsudanen,
d ayen yugin ad yekcem s allaɣ-is, ur yelli dayen yezmer ad iwali
neɣ ad yeqbel. Seg wakken ur yezmir ara ad yeṭṭef iman-is,
icureɛ-iten din din, yemmeɣ fell-asen akken aten-id-iẓuɣer s
imawlan-nsen, ilmeẓyen neṭqen-d ɣur-s nna-as: « Acu ik-yuɣen
akka ay aderwic! Acu tebɣiḍ ?» yerra-yasen ccix s uxercuf: «
Ilaq imawlan-nwen d wat taddart ad-ẓren acu i la txedmem, ayen akka
i la txedmem ur t-iqbil la crae, la lqanun.» nnan-as: « Acu i
ak-iṛuḥen, d acu twalaḍ akka nexdem-it? Lhi-d kan d ceɣel-ik,
d lǧǧamae-ik, ayen nniḍen yexḍa-k , ur nelli d arraw-ik ur
telliḍ d baba-tenaɣ». Akken kan yesla i imeslayen-nni yerfa
nezzeh, ḥman-d idammen-is, imuqel akka d wakka mar ad iwali kra,
dɣa iwala imceḍ n wuzzal, yeǧǧa-t bab n ueecciw-nni, yemeɣ
fell-as, yewet-iten s iqerra, am akken ara yewwet izerman, s yiwet n
tyita i yiwen isen-ifka, yenɣaten menṭeq. Yenta deg-sen yimceḍ,
yesniten am ddekkar, ur uffin ara ula ad slaqfen, seg wakken ur ukin
yid-s mi iten-iwwet. Limmer xas s ubeqqa i ten-iwwet tili akken ara
sleqfen! Ur yelli d tiyita n imceḍ-nni kan iten-inɣan, d lǧahd n
wurfan-nni i s-iten-iwwet i yewwin tarwiḥt-nsen. Yenɣaten akken
yenɣa iḍan-nni ileqqaqen, ur xdimen kra. Ccix, yuɣal-d ɣer
tillawt, imiren, mi yezzi iwala idammen yuzlen, tkecm-it tugdi,
yugad ad t-id-affen, ad faqen iwbaxix i d-yurew di yiwet n tiremt, di
tlemmast n wggur n remḍan, yeɣḍel sanat tmegraḍ s yiwet
tyita. Imiren kan yerra-tt ɣef iḍaren-is, yetnitent d tazla ɣer
sdat, tamuɣli ɣer deffir ulac, yettu agefur, yettu aḍu, yettu
tudna, remḍan...Yettu ula d iman-is anda yella. Ala ayen yexdem
iwumi yecfa, a yettḥebbiṛ amek ara yexdem, yeẓra dinna ikfan
wussan-is, limmer ad as-faqen. Yettazal am ilemẓi, yettu ula d
agadir-nni it-id-iqublen, agu i d-yeɣlin d tallest i d-iḥezmen
reglen-as iẓri, ur yeẓri anta tama i ɣer ara yer. Agadir sdat-s
ur ifaq, ur yuki d yiman-is Lkaf n ugadir yefka-t i teẓra
it-yerǧǧan s lfeṛḥ. Ccix tufeg tcacit-is deg igenni yegra-d kan
netta d uqenduṛ-is amellal, aqenduṛ ara isdergen iẓaṛman-is,
ma ara s-d-ger tmurt irebbi. Ccix ifelleq di lqaea, yemmut ur d-irri
nnefs, ur d irri nahta, ulac ula d chada! Mi akken yufeg deg-igenni
i d-yeqqimen deg wallaɣ-is ala udmawen n ilmeẓyen i yenɣa axaṭaṛ
myaḥmalen d teydit-nni d warraw-is yesfelqej wer sebba. Yemmut ur
ẓullen ula d taẓallit fell-as, yegra-d d imensi i wucanen...
Azekka-nni,
mi fuǧǧen wat taddart ɣef twaɣit yexdem ccix d-iseqqan tarbut n
tlufa yečča-tt teḥma. Ugin ad amnen. Lammer ur yemmut ara imiren
tilli ggulen ar d-yemzel akken yezla sin iferraj ur uklalen.
Nnejmaɛen, gezmen-tt di rray: seg wassen, ugin di taddart-nsen ad
yilli ccix n lǧǧamae. Ma d lǧǧamae yuɣal d amḍiq i tezdeg n
wul d tejmaet, din i ferrun timsal, d amḍiq n ṣwab, n laeqel
akk d lmeequl...
Murad
IRNATEN.
kab_Latn jav_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn tgl_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn crh_Latn taq_Latn